31997D0152
L 059/50
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 1997 година
относно информацията, която следва да се компютризира за пратки с животни или животински продукти от трети страни, които са предмет на реекпедиция
(текст от значение за ЕИП)
(97/152/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 92/438/ЕИО на Съвета от 13 юли 1992 г. за компютризацията на ветеринарните процедури за внос (проект Shift), което изменя Директиви 90/675/ЕИО, 91/496/ЕИО, 91/628/ЕИО и Решение 90/424/ЕИО и отменя Решение 88/192/ЕИО (1), последно изменено с Акта за присъединяване на Австрия, Финландия и Швеция, и по-специално член 12 от него,
като има предвид, че трябва да бъде създадена информационна система за пратките с животни, които са предмет на реекспедиция от ветеринарните служители на граничните инспекционни пунктове;
като има предвид, че всяка съответна служба трябва да има достъп по всяко време до компютризиран файл за пратки с животни или продукти, които са предмет на реекспедиция;
като има предвид, че информацията, която се компютризира, трябва да бъде определена с цел по-точното идентифициране на повторно експедираните пратки и причините за реекпедицията;
като има предвид, че мерките предвидени в това решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Информацията, която следва да се компютризира за пратки с животни или животински продукти от трети страни, които са предмет на реекспедиция, се определя в приложението.
Член 2
Адресати на настоящото решение са държавите-членки.
Съставено в Брюксел на 10 февруари 1997 година.